Dommaraju Gukesh

Dommaraju Gukesh (D. GukeshDommaraju is en Patronym, de för Begäng afkört wurrd, un is eegentlich kien Vörnaam., * 29. Mai 2006 in Chennai) is en indischer Schachspeler. As Winner vun dat Kandidatenturnier wurrd he bi de Schachweltmeesterschaft 2024 as Herutforderer gegen den amteeren Weltmeester Ding Liren antreeden. Gukesh is de  jüngste Herutforderer vun en Weltmeester in de Schachgeschichte.

 Karriere 
In dat Öller vun fiev Johren hett Gukesh dat Schachspeel lehrt. Dree Johr later kunn he all bi regionalen Turnieren Erfolge recken.  Um aber mehr stark besett Veranstaltungen spelen to können, hett Gukesh 2016 Indien in Richt Europa verlaaten. So kunn he de Jöögd-Weltmeesterschap 2018 in de Öllersklass U12 in dat spaansch Santiago de Compostela winnen.

In‘n März 2019 kreeg he as dormals tweetjüngst Speler in de Geschichte (nah Sergei Karjakin) in dat Öller vun 12 Johren, 7 Maand un 17 Daag vun de FIDE den Titel vun en Grotmeester tospraaken. De dorför notwennig Normen reck he in’n April 2018 bi dat 18th Bangkok Chess Club Open, in’n  Dezember vun dat glieker Johr bi en Grootmeesterturnier in dat serbsch Paraćin un in‘n Januar 2019 bi dat Delhi International Open.

Bi de Schacholympiade 2022 speel Gukesh an dat eerst Brett för de tweet Mannschap vun Indien. He reck en Elo-Performance vun 2867 mit negen Punkten ut elf Partien un wunn en  individuelle Goldmedaille för dat best Brettergevnis. He hett dorbi de eerst acht Partien in Reeg wunnen. Sien eenzig Nedderlaag kreeg Gukesh in de teihnt Runn gegen den Usbeken Nodirbek Abdusattorov, as he en wunnen Positschoon verspeel, wat letztlich Indien 2 den Gesamtsieg kösten dee, den stattdessen Usbekistan schaff.Amit Karmarkar: Chess Olympiad: Am proud, but I let the team down too, says Gukesh. In: The Times of India. 10. August 2022, afropen an'n 6. April 2024 (engelsch).Thorsten Cmiel: The dramatic, deciding game. In: en.chessbase.com. 13. August 2022, afropen an’n 6. April 2024 (engelsch).

In’n August 2023 keem Gukesh as jüngst Speler över de Elo-Marke vun 2750 (tovör Magnus Carlsen).Anthony Levin: Gukesh Breaks Record: Youngest Player To Cross 2750 Rating up chess.com. 21. Juli 2023, afropen an’n 7. April 2024 (engelsch). Bi den Schach-Weltpokal reck he dat Veertelfinale, verlor denn aber gegen Carlsen.Vivek Krishnan: Carlsen is great, but losing in the quarters was painful: Gukesh. In: Hindustan Times. 19. August 2023, afropen an’n 7. April 2024 (englisch). In‘n September hett Gukesh mit en Elo vun 2758 Viswanathan Anand nah 37 Johren as de Nummer 1 vun Indien aflööst. Dorbi reck he Rang 8 vun de Weltranglist.Leon Watson: Gukesh Ends Anand's 37-Year Reign As India’s Official Number 1 up chess.com. 1. September 2023, afropen an’n 6. April 2024 (engelsch). As Tweetplatzeert vun den FIDE Circuit 2023 hett Gukesh sück vör dat Kandidatenturnier in Toronto 2024 qualifizeert, wiel de Sieger Fabiano Caruana all vördem qualifizeert weer.FIDE Circuit: Gukesh qualifies for Candidates 2024. In: FIDE. 30. Dezember 2023, afropen an’n 6. April 2024 (engelsch). Bi dat Tata Steel Masters 2024 belegg Gukesh nah Tie-Break den tweeten Platz achter  Wei Yi.Carlos Alberto Colodro: Wei Yi brilliantly wins Tata Steel Masters in blitz playoff. In: en.chessbase.com. 29. Januar 2024, afropen an’n 6. April 2024 (engelsch).

Dat Kandidatenturnier 2024 wunn Gukesh mit en half Punkt Vörsprung vör Fabiano Caruana, Hikaru Nakamura un Jan Nepomnjaschtschi. Dormit hett he sück as Herutforderer vun Ding Liren bi de kommend Schachweltmeesterschap qualifizeert.Candidates – Gukesh and Tan are the outright winners! up en.chessbase.com. 21. April 2024, afropen an’n 23. April 2024 (engelsch). He is Stand 2024 de jüngste Speler, de sück je för en Weltmeesterschapskamp qualifizeert hett.Anthony Levin: Gukesh Youngest Ever To Win Candidates Tournament, Tan Wins Women’s By 1.5 Points up chess.com. 22. April 2024, afropen an’n 23. April 2024 (engelsch).

 Vereene 
In de franzöösch Top 12 speel Gukesh 2019 för de Association Cannes-Echecs.

 Weblinks 

 Nachspeelbar Partien vun D. Gukesh up 365Chess.com (engelsch)
 Gukesh ist zweitjüngster Großmeister aller Zeiten up ChessBase (16. Januar 2019)

 Enkeld Nahwiesen un Anmarken

Kategorie:Mann
Kategorie:Börger von Indien
Kategorie:Boren 2006
Kategorie:Schachspeler